b"\n_START_ARTICLE_\nBordeaux\n_START_SECTION_\nGeografija\n_START_PARAGRAPH_\nMesto je zgodovinsko sredi\xc5\xa1\xc4\x8de Gaskonje, le\xc5\xbei na bregovih reke Garone tik pred njenim izlivom z reko Dordogne v estuarij Gironde, 500 km jugozahodno od Pariza.\n_START_SECTION_\nZgodovina\n_START_PARAGRAPH_\nSeverno od Bordeauxa se nahaja jama Pair-non-Pair, v kateri so bili najdeni ostanki neandertalcev iz obdobja pred 30,000 do 90,000 leti._NEWLINE_Od pribli\xc5\xbeno leta 300 pred na\xc5\xa1im \xc5\xa1tetjem so ozemlje naseljevala keltska plemena Biturigov, katera so dala ime mestu Burdigala, pod Rimljani od leta 60 pr. n. \xc5\xa1t._NEWLINE_V 3. stoletju je postal glavno mesto Akvitanije. Leta 276 je ob napadu Vandalov dobil prvo obzidje. V 5. stoletju je sledilo ve\xc4\x8d vdorov Vandalov (409), Vizigotov (414) in Frankov (498). V 8. stoletju je bil oplenjen s strani Arabcev (732), kasneje v 10. stoletju od Normanov._NEWLINE_Od 12. do 15. stoletja, po poroki vojvodinje Eleanore Akvitanske z grofom Plantagenetom, kasnej\xc5\xa1im kraljem Henrikom II., je bil Bordeaux del angle\xc5\xa1ke domene. V tem \xc4\x8dasu je bila zgrajena katedrala sv. Andreja, katere nad\xc5\xa1kof Bertrand de Got je postal leta 1305 pape\xc5\xbe Klement V. Leta 1453, po bitki pri Castillonu in koncem stoletne vojne Bordeaux pade v francoske roke. V \xc4\x8dasu spopadov med francoskim plemstvom in kraljem so prebivalci Bordeauxa osnovali Conjuration de l'Orm\xc3\xa9e, stranko nasprotnikov monarhije. Tako je mesto bilo podrejeno francoskemu kralju Ludviku XIV. \xc5\xa1ele leta 1653. Med francosko revolucijo mu je bila ukinjena prekoatlantska trgovina, s katero je pred tem do\xc5\xbeivljal velik razcvet._NEWLINE_Leta 1840 je mesto ponovno postalo trgovsko pristani\xc5\xa1\xc4\x8de, poleg tega pa se je v njem razvila mo\xc4\x8dna industrija. Za \xc4\x8dasa francosko-pruska vojne je v njem bivala francoska vlada pod Gambetto. Prav tako se je vlada za\xc4\x8dasno umaknila v Bordeaux za \xc4\x8dasa prve in druge svetovne vojne. Med nem\xc5\xa1ko okupacijo, ki je trajala od 1940 do 1944, je Bordeaux prevzel pomembno vlogo v gospodarstvu Tretjega rajha, ko je med drugim dobil tudi podmorni\xc5\xa1ko bazo."